अदालगुरि जिल्लाआव लांदां जानानै थानाय बर’ आरो एसामिस बिजोंनि फोरोंगिरिफोरनि साख्रिलायखौ दिनै राननानै होयो  टंला जौमा फरायसालिनि नब्लाङाव खुंनाय साख्रिलाइ रान्नाय हाबाफारियाव बिटिसिनि सोलोंथाय बिफाननि बिथोनगिरि अमर ज्योति बर्मन, जगत ब्रह्म,जिल्लानि फरायसालिफोर नायदिंगिरि हिरण्य बरा, बिटिसिनि मावफुंगिरि सोद्रोमा फारियै ड° निलुत सर्गियारि,दावबायसा बर’,दिगन्त बरुवा ,एमसिएलए दिलीप बर’,दिपक मौर,टंला जौमा फरायसालिनि गोरायुं प्रसेन दैमारि आरो गोबां दैदेनगिरिफोरा बाहागो लायो ৷ दिनैनि बे फोरोंगिरिनि साख्रिलाइ रान्नाय हाबाफारिखौ बेखेवना होयो बिटिसिनि लेङाइ गाहाइ मावफुंगिरि सोद्रोमा गोबिन्द बसुमतारिआ৷ बिथाङा बेखेवनाय फोरोंगिरिनि साख्रिलाइ रान्नाय हाबाफारिखौ बेखेवनानै बिबुंथिआव बुङोदि दिनैनिफ्राय बिटिआर ओनसोलाव आंखाल जानानै थानाय फोरोंगिरिनि मासिआ आबुं जाबाय । दा गोदानै फोरोंगिरिनि साख्रि मोन्नायफोरनि बिबाना गोबां गिलिरसिन जाबाय आरो बयखौबो समाज सुंस्रांनायाव गिदिर बिबान लानो खावलायो लेङाइ गाहाइ मावफुंगिरि सोद्रोमा गबिन्द बसुमतारिआ। अदालगुरि जिल्लाआव गासै 191 फोरोंगिरिनि साख्रिलायखौ रान्नानै होयो ।